En virtut del Decret 84/1985, de 21 de març (DOGC núm. 527, de 10.4.1985), es van aprovar les mesures per a la reforma de l'atenció primària de salut a Catalunya, les quals s'han consolidat mitjançant la publicació de la Llei 15/1990, de 9 de juliol, d'ordenació sanitària de Catalunya, que configura l'àrea bàsica de salut com a unitat territorial on es presta l'atenció primària de salut d'accés directe de la població.
D'acord amb això, mitjançant successives ordres del Departament de Sanitat i Seguretat Social s'ha sectoritzat l'atenció primària de salut a Catalunya amb l'establiment d'àrees bàsiques de salut.
Atès que la proposta de modificació de la delimitació de diverses àrees bàsiques de salut s'ha sotmès a informació pública mitjançant l'Edicte de 29 de gener de 2003 (DOGC núm. 3815, de 5.2.2003), i ateses les al·legacions formulades;
Es modifica la delimitació territorial de les àrees bàsiques de salut Tarragona-4 i Tarragona-6, que passen a tenir l'abast i els límits territorials que s'especifiquen a l'annex 1 d'aquest Ordre.
Es crea l'Àrea Bàsica de Salut Tarragona-8, amb l'abast i els límits territorials que s'especifiquen a l'annex 1 d'aquesta Ordre.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per tal d'adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Sanitat i Seguretat Social, amb l'audiència prèvia de les persones interessades.
Disposicions addicionals.1 Les àrees bàsiques de salut a què fa referència aquesta Ordre seran objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per a la seva creació..2 Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Disposicions transitòries.1 En l'àmbit territorial de la ciutat de Tarragona, mentre no entri en vigor la modificació de les àrees bàsiques de salut Tarragona-4 i Tarragona-6 i la creació de l'Àrea Bàsica de Salut Tarragona-8, establertes per la present Ordre, es manté vigent la delimitació territorial establerta en l'Ordre del Departament de Sanitat i Seguretat Social de 28 de desembre de 1995 (DOGC núm. 2155, de 17.1.1996)..2 L'àmbit territorial del municipi del Catllar, mentre no entri en vigor la modificació de l'Àrea Bàsica de Salut Tarragona-4, establerta per la present Ordre, s'agrega a l'àmbit territorial que, amb caràcter transitori, s'estableix per a l'Àrea Bàsica de Salut Tarragona-4 en la disposició transitòria 1 de la present Ordre..3 Mentre no es constitueixin els equips d'atenció primària corresponents a les àrees bàsiques de salut l'àmbit territorial de les quals modifica aquesta Ordre, els funcionaris dels cossos de metges i practicants titulars amb nomenament interí o en propietat i adscripció als partits mèdics afectats per la nova ordenació continuaran exercint les seves funcions amb l'obligació d'assistir a la població adscrita, sens perjudici de la seva integració ulterior en l'equip corresponent, en els termes que preveu el Decret 84/1985, de 21 de març, i les disposicions dictades pel seu desplegament.
Es deroguen els apartats corresponents a Tarragona-4 i Tarragona-6 de l'annex 1 i l'annex 2 de l'Ordre SSS/223/2002, de 23 de maig, per la qual es modifica la delimitació de diverses àrees bàsiques de salut.
Disposicions finals.1 Es faculta el director o la directora del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre..2 Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya.
Tanmateix, les modificacions de la delimitació territorial corresponents a les àrees bàsiques de salut Tarragona-4 i Tarragona-6 i la creació de l'Àrea Bàsica de Salut Tarragona-8 no entraran en vigor fins al moment en què es posi en funcionament el nou centre d'atenció primària de l'Àrea Bàsica de Salut Tarragona-8.
Àrea Bàsica de Salut Tarragona-4
Comprèn el municipi del Catllar i l'àmbit territorial del municipi de Tarragona delimitat per: mar Mediterrani, prolongació de les escales del Miracle fins al mar, pl. del Cardenal Arce Ochotorena, c. de Robert d'Aguiló, baixada del Miracle, Via Augusta, baixada de la Beneficiència, prolongació de la baixada de la Beneficiència fins al pg. de Sant Antoni, pg. de Sant Antoni, pg. de Torroja, camí de l'Ermita de la Salut, c. d'Internet, c. de Joan Fuster, autovia de Circumval·lació, camí del Cementiri, ctra. del Pont d'Armentera, camí del Mas Morató, terme municipal del Catllar, terme municipal de la Riera de Gaià i terme municipal d'Altafulla.
Àrea Bàsica de Salut Tarragona-6
Comprèn l'àmbit territorial del municipi de Tarragona delimitat per: riu Francolí, av. de Roma, pl. Imperial Tarraco, rambla Nova, c. de Rovira i Virgili, av. de Catalunya, prolongació del c.
Marquès de Montoliu fins a l'autovia de Circumval·lació, autovia de Circumval·lació, camí del Cementiri, ctra. del Pont d'Armentera, camí de l'Àngel, camí de l'Oliva, camí vell de Valls, ctra. de Lleida i autopista A-7.
Àrea Bàsica de Salut Tarragona-8
Comprèn l'àmbit territorial del municipi de Tarragona delimitat per: mar Mediterrani, prolongació de les escales del Miracle fins al mar, pl. del Cardenal Arce Ochotorena, c. de Robert d'Aguiló, baixada del Miracle, Via Augusta, baixada de la Beneficiència, prolongació de la baixada de la Beneficiència fins al pg. de Sant Antoni, pg. de Sant Antoni, pg. de Torroja, camí de l'Ermita de la Salut, c. d'Internet, c. de Joan Fuster, autovia de Circumval·lació, prolongació del c.
Marquès de Montoliu fins a l'autovia de Circumval·lació, av. de Catalunya, c. de Rovira i Virgili, c. de Cristòfol Colom, c. de Reding, c. de Pons d'Icart i prolongació del c. de Pons d'Icart fins al mar.